Άννα Πάκουιν

Η Άννα Πάκουιν (Anna Helene Paquin, 24 Ιουλίου 1982) είναι Καναδο/Νεοζηλανδή ηθοποιός. Έγινε γνωστή με τη συμμετοχή της στην ταινία Μαθήματα πιάνου (The Piano, 1993), για την οποία και κατέκτησε στην πολύ μικρή ηλικία των 11 ετών το Όσκαρ Β' Γυναικείου Ρόλου και έγινε η 2η νεότερη ηθοποιός που έλαβε τη συγκεκριμένη διάκριση στην ιστορία του θεσμού. Από το 2008 πρωταγωνιστεί στην επιτυχημένη τηλεοπτική σειρά του ΗΒΟ True Blood, στο ρόλο της Σούκι Στάκχαουζ. Η σειρά ολοκλήρωσε το Σεπτέμβριο του 2010 τον 3ο κύκλο της. Για την ερμηνεία της βραβεύτηκε το 2008 με Χρυσή Σφαίρα α' γυναικείου ρόλου σε δραματική σειρά, ενώ ήταν υποψήφια στην ίδια κατηγορία και το 2009. Ανάμεσα σε άλλες ταινίες ξεχωρίζει η συμμετοχή της στην σειρά ταινιών X-Men στο ρόλο της Ρογκ. Την περίοδο 2001-2002 κέρδισε το Theatre World Award για την συμμετοχή της το 2001 στο ανέβασμα του "The Glory of Living" στο θέατρο MCC Theater της Νέας Υόρκης.

Τον Απρίλιο 2011 έκανε μια κάμεο εμφάνιση στην ταινία τρόμου Scream 4.

 Πρώτα χρόνια 
Η Πάκουιν γεννήθηκε στο Γουίνιπεγκ της Μανιτόμπα στον Καναδά από τους Μέρι και Μπράιαν Πάκουιν. Είναι η μικρότερη των τριών παιδιών της οικογένειας. Ο μεγάλος της αδερφός, Μπράιαν, είναι σκηνοθέτης και γεννήθηκε το 1977 ενώ η αδερφή της, Κάτια, το 1980. Όταν ήταν τεσσάρων ετών μετακόμισαν στη Νέα Ζηλανδία. Το 1995 οι γονείς της χώρισαν και μετακόμισε μαζί με τη μητέρα της στο Λος Άντζελες.

 Καριέρα 
 Πρώτα βήματα 
Το 1991 στη Νέα Ζηλανδία, η Πάκουιν έγινε ηθοποιός από τύχη. Η σκηνοθέτης Τζέιν Κάμπιον έψαχνε ένα νέο κορίτσι να υποδυθεί ένα πρωταγωνιστικό ρόλο στην ταινία Μαθήματα πιάνου (The Piano), τα γυρίσματα της οποίας θα πραγματοποιούνταν στη Νέα Ζηλανδία. Μέσω μιας αγγελίας σε τοπική εφημερίδα έγινε ανοιχτή ακρόαση. Η αδερφή της Πάκουιν, διάβασε την αγγελία και μαζί με μια φίλη της έκαναν δοκιμαστικό. Η Πάκουιν πήγε μαζί τους. Όταν συναντήθηκε με την Κάμπιον, η σκηνοθέτης εντυπωσιάστηκε με την 9χρονη Πάκουιν και της έδωσε το ρόλο ανάμεσα σε 5.000 υποψήφιες. Η ταινία κυκλοφόρησε το 1993 και επαινέθηκε από τους κριτικούς και κέρδισε αρκετά βραβεία σε διάφορα κινηματογραφικά φεστιβάλ. Το κινηματογραφικό ντεμπούτο της Πάκουιν, της χάρισε το Όσκαρ β' γυναικείου ρόλου και έγινε η 2η νεότερη ηθοποιός που έλαβε τη συγκεκριμένη διάκριση στην ιστορία των βραβείων.

Το 1996, εμφανίστηκε σε δύο ταινίες. Υποδύθηκε τη Τζέιν Έιρ σε μικρή ηλικία στην ομώνυμη ταινία και πρωταγωνίστησε στο φιλμ Τα Φτερουγίσματα (Fly Away). Ως έφηβη, εμφανίστηκε σε αρκετές ταινίες όπως A Walk on the Moon (1999), Το Κορίτσι των Ονείρων σας (She's All That, 1999) και Σχεδόν Διάσημοι (Almost Famous, 2000).

 X-Men και True Blood 
Η Πάκουιν έγινε παγκοσμίως γνωστή με το ρόλο της Ρογκ στη σειρά ταινιών σειρά ταινιών X-Men, βασισμένη στο ομώνυμο κόμικ.

Το 2008, υποδύθηκε τη Σούκι Στακχάουζ στην τηλεοπτική σειρά True Blood που προβάλλεται από το κανάλι HBO. Η σειρά βασίζεται στη σειρά βιβλίων "The Southern Vampire Mysteries" της Σαρλίν Χάρις. Για την ερμηνεία της, κέρδισε τη Χρυσή Σφαίρα α' γυναικείου ρόλου σε δραματική σειρά και ήταν υποψήφια στην ίδια κατηγορία και την επόμενη χρονιά. Ο δεύτερος κύκλος της σειράς έκανε πρεμιέρα τον Ιούνιο του 2009, ο τρίτος τον Ιούνιο του 2010, ο τέταρτος τον Ιούνιο του 2011, ο πέμπτος τον Ιούνιο του 2012, ο έκτος τον Ιούνιο του 2013 και ο έβδομος και τελευταίος κύκλος τον Ιούνιο του 2014.

 Άλλα πρότζεκτ 
Το 2009, υποδύθηκε την Ιρίνα Σέντλερ, μια Πολωνέζα γυναίκα, ηρωίδα του Ολοκαυτώματος στην τηλεταινία The Courageous Heart of Irena Sendler. Για την ερμηνεία της έλαβε υποψηφιότητα για Χρυσή Σφαίρα α' γυναικείου ρόλου σε τηλεταινία. Το 2010 πρωταγωνίστησε μαζί με τους Τζος Ντουχάμελ και Κέιτι Χολμς στην αισθηματική κομεντί The Romantics

Το 2010 παντρεύτηκε τον Stephen Moyer συμπρωταγωνιστή της στο ΤRUE BLOOD και έκαναν δίδυμα.
Το 2011 έκανε μια εμφάνιση στο Scream 4.

 Φιλμογραφία 
+ Κινηματογράφος Έτος Ταινία Ρόλος Σημειώσεις 1993 Μαθήματα πιάνου (The Piano) Φλόρα Μαγκράθ Όσκαρ Β' Γυναικείου ΡόλουΥποψηφιότητα Χρυσή Σφαίρα Β' Γυναικείου Ρόλου 1996 Jane Eyre Τζέιν Έιρ 1996 Τα Φτερουγίσματα (Fly Away Home) Έιμι Άλντεν  1997 The Member of the Wedding Φράνκι Άνταμς  1997 Αμιστάντ (Amistad) Ισαβέλλα Β' της Ισπανίας 1998 Άνω Κάτω (Hurlyburly) Ντόνα 1998 Castle in the Sky Σίτα φωνή 1999 It's the Rage Άναμπελ Λι τηλεταινία 1999 Το Κορίτσι των Ονείρων σας (She's All That) Μακένζι Σίλερ 1999 A Walk on the Moon Άλισον  2000 X-Men Rogue/Μαρί  2000 Σχεδόν Διάσημοι (Almost Famous) Πολέζια Αφροντίζια Screen Actors Guild Award Συνολικής Ερμηνείας από Καστ 2000 Ανακαλύπτοντας τον Φόρεστερ (Finding Forrester) Κλερ Σπενς 2001 Η Συμμορία με τα Χακί (Buffalo Soldiers) Ρόμπιν Λι 2002 Απόλυτο Σκοτάδι (Darkness) Ρετζίνα 2002 25η Ώρα (25th Hour) Μέρι Ντ' Ανούτσιο 2003 X-Men 2 Ρογκ/Μαρί  2004 Steamboy Τζέιμς Ρέι Στιμ φωνή 2005 Δεσμοί Διαζυγίου (The Squid and the Whale) Λίλι Θορν  2005 Joan Of Arc Τζόαν τηλεταινία - φωνή 2006 X-Men: Η Τελική Αναμέτρηση (X-Men: The Last Stand) Ρογκ/Μαρί 2007 Blue State Κλόη Χάμον 2007 Bury My Heart at Wounded Knee Ελέιν Γκούντεϊλ Υποψηφιότητα Έμμυ B' Γυναικείου Ρόλου σε Μίνι Σειρά ή ΤηλεταινίαΥποψηφιότητα Χρυσή Σφαίρα Α' Γυναικείου Ρόλου σε Μίνι Σειρά ή ΤηλεταινίαΥποψηφιότητα Screen Actors Guild Award Καλύτερης Γυναικείας Ερμηνείας σε Τηλεταινία ή Μίνι Σειρά 2008 Φάρσα ή Κέρασμα (Trick 'r Treat) Λόρι 2009 The Courageous Heart of Irena Sendler Ιρίνα Σέντλερ Υποψηφιότητα Χρυσή Σφαίρα Α' Γυναικείου Ρόλου σε Μίνι Σειρά ή Τηλεταινία 2010Open House Τζένι 2010 The Romantics Λίλα 2011 Margaret Λίζα Κοέν 2011
2021 Scream 4
american underdog Ρέιτσελ κάμεο

+ Τηλεόραση Έτος Ταινία Ρόλος Σημειώσεις 2008–2014 True Blood Σούκι Στακχάουζ Χρυσή Σφαίρα Α' Γυναικείου Ρόλου σε Δραματική Σειρά (2008)Υποψηφιότητα Χρυσή Σφαίρα Α' Γυναικείου Ρόλου σε Δραματική Σειρά (2009)Υποψηφιότητα Screen Actors Guild Award Συνολικής Ερμηνείας από Καστ σε Δραματική Σειρά (2009)
 Παραπομπές 

 Εξωτερικοί σύνδεσμοι 
 Άννα Πάκουιν στο IMDb

Κατηγορία:Νεοζηλανδοί ηθοποιοί
Κατηγορία:Βραβευμένοι με Χρυσή Σφαίρα
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί τηλεόρασης
Κατηγορία:Καναδές ηθοποιοί φωνής